
JUDEȚUL IAȘI
CONSILIUL LOCAL AL COMUNEI  GOLĂIEȘTI


HOTĂRÂREA NR. 7
Privind aprobarea completării Nomenclatorului stradal al comunei Golăiești, județul Iași

Consiliul Local al Comunei Golăiești, județul Iași, legal constituit, întrunit la ședința ordinară din data de 29.01.2026; 
Având în vedere :
· Proiectul de hotărâre privind aprobarea completării Nomenclatorului stradal al comunei Golăiești, județul Iași;
· Adresa Biroului Județean de Administrare a Bazelor de Date privind Evidența Persoanelor IAȘI, cu nr. 3.285.131/30.05.2023 prin care ne aduce la cunoștință existența unor neconcordanțe în ceea ce privește denumirea unor străzi;
· Referatul de aprobare al Primarului Comunei Golăiești, prin care propune aprobarea Nomenclatorului stradal al comunei Golăiești, județul Iași;
· Avizul comisiilor de specialitate din cadrul Consiliului Local al comunei Golăiești; 
Ținând cont de prevederile :
· art. 5 din legea cadastrului și publicității imobiliare nr. 7/1996, republicată cu modificările și completările ulterioare; 
· art. 7 din Hotărârea Guvernului Nr.777/2016, privind structura, organizarea și funcționarea Registrului electronic național al nomenclaturilor stradale  și ale Ordinului 448/2017 pentru aprobarea normelor tehnice privind procedurile de lucru specifice Registrului electronic național al nomenclaturilor stradale  
· art.129, alin 2, lit. c, alin.6, lit. d, din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
   În temeiul prevederilor art. 139, alin.(3), lit. e), art. 196 alin.(1), lit. a) din Ordonanța de Urgență a Guvernului nr. 57/2019 , privind Codul administrativ, cu modificările și completările ulterioare;

HOTĂRĂȘTE:
 
            Art.1 Se aprobă completarea Nomenclatorului stradal al comunei Golăiești, județul Iași, conform anexei, care face parte integrantă din prezenta hotărâre. 
 Art.2. Cu ducere la îndeplinire a prevederilor prezentei hotărâri se încredințează compartimentul de specialitate. 
Art.3. Prezenta hotărâre poate fi contestată  în condițiile și în termenele prevăzute de Legea nr. 554/2004 a contenciosului administrativ, cu modificările și completările ulterioare.  
Art.4. Prezentul nomenclator va fi publicat pe site -ul Primăriei comunei Golăiești și va fi comunicat Instituției Prefectului – județul Iași și tuturor instituțiilor și persoanelor interesate.

	Nr. voturi necesare (majoritate absolută)
	

	Nr total voturi exprimate
	

	Nr. voturi împotrivă	
	

	Nr. voturi pentru
	

	Nr. abțineri
	



Dată astăzi, 29.01.2026
                                                                                      Contrasemnează pentru legalitate,
PREȘEDINTE DE ȘEDINȚĂ,                        SECRETAR GENERAL AL COMUNEI
   MANOLACHE GEORGE EUSEBIU            Delegat, MICU ELENA ALEXANDRA

